8. ΒΑΣΙΛΙΚΟΝ ΔΙΑΤΑΓΜΑ της 25 Ιουν./23 Ιουλ. 1957 Περί πληρώσεως θέσεων τινών της Σχολής Τουριστικών Επαγγελμάτων δι’ υπαλλήλων υπερβάντων το 35ον έτος της ηλικίας των. Έχοντες υπ’ όψιν: 1)την παρ.1 του άρθρ.7 του από 23/24.12.1955 Β.Δ/τος «περί εφαρμογής του υπαλληλικού κώδικος επί των υπαλλήλων του Ν.Π.Δ.Δ.», 2)την από 20.3.1957 γνώμην του Υπηρεσιακού Συμβουλίου της Σχολής Τουριστικών Επαγγελμάτων, 3)την από 4.4.1957 απόφασιν του Δ.Σ. της αυτής Σχολής, 4)την υπ’ αριθ. 373/1957 γνώμην του Α.Σ.Δ.Υ. και 5) την υπ’αριθ. 318/1957 γνωμοδότησιν του Συμβουλίου της Επικρατείας, προτάσει του Ημετέρου επί της Προεδρίας της Κυβερνήσεως Υπουργού, απεφασίσαμεν και διατάσσομεν: Άρθρον μόνο.-Ορίζεται ανώτατον όριον ηλικίας διορισμού εις τας θέσεις, Διευθυντού και Προϊσταμένου Γραμματείας και Οικονομικών Υπηρεσιών της Σχολής Τουριστικών Επαγγελμάτων το 45ον έτος. Εις τον Ημέτερον επί της Προεδρίας της Κυβερνήσεως Υπουργόν ανατίθεμεν την δημοσίευσιν και εκτέλεσιν του παρόντος. 